Source: http://www.rimavskasobota.sk/?program=51&config_append=321663&module_data__323368__month_actual=12&module_data__323368__year_actual=2017
Timestamp: 2017-11-22 16:41:22+00:00

Document:
Minister odpovedal primátorovi
Súbor na stiahnutie odpoved.pdf (1.1 MB)
V predaji TIC nástenné kalendáre na rok 2018
V Turistickom informačnom centre na Hlavnom námestí v Rim. Sobote si môžete zakúpiť dva nástenné kalendáre na rok 2018 – Rimavská Sobota „Vtedy a teraz“ v slovenskom aj maďarskom jazyku a Rimavská Sobota na historických pohľadniciach (1911 - 1930). Cena jedného kalendára je 4,19 eur.
V súvislosti s potravinovými škandálmi sa čoraz viac otvára diskusia o tom, z akých surovín sa varí v jedálňach, kde sa stravujú naše deti, či iných verejných stravovacích zariadeniach, v ktorých sa možno stravujeme aj my sami. Tým, že domáce potraviny prechádzajú prísnou kontrolou, sú zárukou kvality a bezpečnosti. Národný potravinový katalóg (NPK) má dostať čerstvé produkty vo vysokej kvalite, s garantovanými výživovými hodnotami, s vysokou flexibilitou dodávok a za primerané ceny do našich verejných jedální.
Celý projekt je pod gesciou Ministerstva pôdohospodárstva a rozvoja vidieka SR (MPRV SR) a priamou koordináciou Výskumného ústavu potravinárskeho, ktorý je súčasťou Národného poľnohospodárskeho a potravinárskeho centra (NPPC). Úvodná fáza projektu odštartovala v druhej polovici augusta. Pred spustením projektu do pilotnej prevádzky, v ktorej bude prebiehať aktívne realizovanie objednávok zo strany odberateľa, MPRV SR mapuje trh za účelom získania informácií o všetkých potenciálnych dodávateľoch, odberateľoch a aj obchodovaných produktoch. Výkonom činnosti mapovania trhu poverilo MPRV SR Slovenskú poľnohospodársku a potravinársku komoru (SPPK). SPPK cez svoje regionálne pracoviská – 30 kontaktných bodov, oslovuje potenciálnych dodávateľov vo svojich regiónoch, za účelom postupného napĺňania databázy NPK. Okrem naplnenia databázy je cieľom mapovania trhu aj verifikácia systému NPK v praxi, identifikácia potenciálnych technických a odborných nedostatkov a ich následné odstraňovanie. Pre splnenie tohto účelu bola zriadená webstránka www.npkinfo.sk, ktorá slúži na úvodné zoznámenie sa s obsahom sortimentu a formulárom produktového listu. Pre prípadné otázky ohľadne katalógu je možné získať podporu na mailovej adrese helpdesk@npkinfo.sk, na telefonickej linke Call Centra 0800 700 706 alebo priamo na jednom z už vyššie spomínaných 30 - tich kontaktných bodoch zriadených v regiónoch Slovenska. Katalóg má potenciál zabezpečiť kvalitné potraviny pre milión stravníkov nie len v školských jedálňach v materských, základných a stredných školách, ale aj vo všetkých inštitúciách, ktoré nakupujú potraviny za verejné zdroje, teda najmä zdravotnícke zariadenia, sociálne zariadenia, bezpečnostné a obranné zložky štátu, ústavy na výkon trestu, stravovacie zariadenia zamestnancov verejnoprávnych inštitúcií, t.j. ministerstvá, úrady a pod. Tieto inštitúcie majú povinnosť pri nákupe potravín za verejné zdroje (do zákonom určeného limitu) realizovať prieskum trhu a zdokumentovať ho, to znamená postupovať pri nákupe potravín procesom verejného obstarávania. NPK však môže slúžiť aj ďalším, ktorí majú záujem o nakupovanie bezpečných a kvalitných potravín za zodpovedajúce ceny. Budúcim nakupujúcim môže byť ktokoľvek - aj fyzická osoba nepodnikateľ. Pre dodávateľa aj odberateľa je NPK dobrovoľným, vzhľadom na rôzne európske legislatívne opatrenia o hospodárskej súťaži. Má byť ideálnou možnosťou pre prevádzkovateľa stravovacieho zariadenia ako objednávať suroviny ľahko elektronickou formou. Tento inovatívny nástroj, ponúkne v priebehu pár sekúnd prehľad o situácii na trhu s potravinami, o cenovej ponuke, o zložení potravín, kvalite a pod. Prostredníctvom NPK bude môcť predávať každý dodávateľ, právnická alebo fyzická osoba – podnikateľ, ktorý ponúka potraviny a stravovacie služby. Dodávatelia budú môcť do NPK ponúknuť aj iné potraviny/služby, ktoré v ňom v čase spustenia uvedené nebudú. Okruh ponúkaných produktov budú môcť dodávatelia neustále rozširovať. Dodávateľ musí na vstup do NPK preukázať, že nie je dlžníkom štátu. Pre tento účel je potrebné uskutočniť zápis do Zoznamu hospodárskych subjektov, ktorý vedie Úrad pre verejné obstarávanie Slovenskej republiky. Potom nasleduje príprava produktového listu a napokon registrácia do elektronickej verzie katalógu, obdobne ako to funguje pri registrácií do klasického e-shopu. Podľa toho, ako pôjde kvalifikácia produktov a mapovanie trhu, vznikne konečná verzia online obchodu. O tom, či bude projekt živý, rozhodne MPRV SR v závislosti od výsledkov testovacej fázy.
NPK je jedinečným projektom aj preto, že verejní obstarávatelia sa majú možnosť už v predstihu pripraviť na zákonnú povinnosť pre všetky členské krajiny Európskej únie a to povinnú elektronizáciu procesov verejného obstarávania. Táto povinnosť nadobudne účinnosť od októbra 2018. Dodávateľ, zaregistrovaný v NPK, automaticky túto povinnosť splní. Registráciou do NPK sa subjektu znižujú administratívne úkony potrebné na realizáciu procesu verejného obstarávania. Zapísaním dodávateľa do Zoznamu hospodárskych subjektov sa dodávateľ môže registrovať do NPK a vytvárať si svoje obchodné portfólio bez potreby predkladania ďalších dokladov potrebných k procesu verejného obstarávania. Zároveň sa skracuje čas nákupu za verejné zdroje a vnáša sa transparentnosť do procesov verejného obstarávania. Pre subjekty, ktoré doposiaľ neboli zapísané v Zozname hospodárskych subjektov sa vytvorí nové obchodné prostredie.
Nákup potravín v Slovenskej republike sa prostredníctvom NPK zmení zásadne. Podiel slovenských potravín, kvalitných potravín, vyprodukovaných v regióne, ktorý denne konzumujeme je veľmi nízky. Vzhľadom na to, že katalóg bude ponúkať kvalitné potraviny, má potenciál zlepšiť zdravotný stav obyvateľstva. Jednoduchosť, rýchlosť a transparentnosť všetkých procesov v rámci NPK bude posunom pri nákupe potravín. Prinesie možnosť lokálnym producentom úspešne a jednoducho sa uchádzať o zákazky financované z verejných zdrojov. Slovenskí potravinári budú mať možnosť získať ďalšie odbytiská svojich produktov. Katalóg by mal zefektívniť objednávanie potravín kupujúcimi a zlepšiť komunikáciu medzi dodávateľmi a kupujúcimi na miestnej úrovni. Katalóg by mal mať aj environmentálny prínos pre zníženie odpadového zaťaženia a najmä zníženie uhlíkovej stopy.
Ing.Juraj Tömösváry,
kontaktný bod Rimavská Sobota, t. č. 0908903181
Mesto spustilo virtuálneho sprievodcu
Mesto Rimavská Sobota - Turistické informačné centrum mesta oznamuje širokej verejnosti, že pre turistov a návštevníkov mesta pripravilo nový produkt cestovného ruchu - "Turistický sprievodca Rimavská Sobota".
Ide o mobilnú aplikáciu – interaktívneho turistického sprievodcu s QR kódmi, hlasovým sprievodom v troch jazykových mutáciách, mapami a GPS.
Mobilnú aplikáciu s hlasovým sprievodom "Turistický sprievodca Rimavská Sobota" je možné si nainštalovať do mobilných zariadení z obchodu Play pre Android a AppStore pre iPhone/iPod/iPad : Rimavska Sobota. Je dostupná v troch jazykových mutáciách (slovenská, maďarská, anglická), takže si ju už do svojho mobilného zariadenia môže pridať každý záujemca i zahraničný turista. Ide o portálové riešenie s možnosťou neobmedzenej aktualizácie vlastných bodov záujmu. V aplikácii nájdete informácie a fotografickú dokumentáciu o pamiatkách a historických budovách, o histórii mesta, o pamätníkoch v meste Rimavská Sobota, o osobnostiach slovenského i maďarského kultúrneho života v minulosti žijúcich a pôsobiacich v našom meste. Vďaka GPS vás aplikácia naviguje priamo k jednotlivým pamiatkám napr. do Gemersko-malohontského múzea na Námestí M. Tompu či k soche známeho rozprávkara Pavla Dobšinského na Námestí Š.M. Daxnera. Aplikácia tiež obsahuje na mapách zvýraznené prechádzkové trasy pre peších návštevníkov i mapy okolitých cyklotrás. Nájdete v nej informácie zamerané na šport, oddych a turistiku. Zavedie vás do rekreačnej oblasti Kurinec - Zelená voda, resp. vás oboznámi o trasách vyhliadkového autovláčika a nájdete v nej aj cenník služieb v RO Kurinec – Zelená voda. Aplikácia ponúka možnosť vyhľadať si aj informácie o kultúrnych, športových a spoločenských inštitúciách pôsobiacich v našom meste, telefónne a e-mailové kontakty, otváracie hodiny i GPS súradnice týchto inštitúcií. Sú v nej dôležité telefónne čísla (napr. tiesňové volanie, polícia, mestská polícia), na ktoré sa dovoláte priamo bez hľadania a zisťovania. Zaujímavosťou je čítačka QR kódov, ktorá Vás po načítaní kódu mobilným zariadením prenesie priamo do histórie napr. bývalého detského útulku, protestantského gymnázia či radnice mesta.
Veríme, že sa vám mobilná aplikácia bude páčiť a budete ju často a so spokojnosťou využívať.
Bližšie informácie nájdete v Turistickom informačnom centre na Hlavnom námestí v Rim. Sobote, na tel. č: 047/5623645, mobile 0911 568 538,e-maile: tic@rimavskasobota.sk alebo na webovej stránke www.rimavskasobota.sk
Ponuka záujmových útvarov, klubov a súborov CVČ Relax
Oznámenie o nastúpení náhradníka za poslanca Mestského zastupiteľstva v Rimavskej Sobote
o nastúpení náhradníka za poslanca Mestského zastupiteľstva v Rimavskej Sobote
V zmysle § 192 ods. 2 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov primátor mesta Rimavská Sobota oznamuje nastúpenie náhradníka
Mgr. Jána Čemana
za poslanca Mestského zastupiteľstva v Rimavskej Sobote.
MUDr. Silvia Vargová sa v zmysle § 25 ods. 2 písm. c) zákona SNR č. 369/1990 Zb. o obecnom zriadení v znení neskorších predpisov vzdala dňa 07.11.2017 mandátu poslanca mestského zastupiteľstva.
V súlade s ustanovením § 192 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov nastupuje na uprázdnený mandát Mgr. Ján Čeman, ktorý získal vo voľbách do orgánov samosprávy obcí konaných dňa 15.11.2014 najväčší počet hlasov spomedzi náhradníkov vo volebnom obvode č. 3.
Pracovná ponuka - referent – referentka Turistického informačného centra - TIC
Svätoplukova 9, 979 01 Rimavská Sobota
v zastúpení primátorom mesta JUDr. Jozefom Šimkom
voľné pracovné miesto na obsadenie pracovnej pozície:
Referent – referentka Turistického informačného centra - TIC
Stručná charakteristika pracovného miesta:
Vykonáva činnosti týkajúce sa rozvoja turizmu, cestovného ruchu a rozvoja kultúrnych a spoločenských činností v meste a v regióne
Poskytuje klientom TIC informácie o možnosti ubytovania, stravovania, dopravného spojenia, stredísk letnej a zimnej turistiky, náučných chodníkov, trás a turistických atraktivít v okolí a regióne
Vykonáva a sprostredkúva sprievodcovský, prekladateľský a tlmočnícky servis
ukončené vysokoškolské vzdelanie minimálne 1.stupňa
- dobrá znalosť slovenského jazyka slovom a písmom
- dobrá znalosť maďarského jazyka slovom a písmom
- dobrá znalosť anglického jazyka slovom a písmom
- prax v oblasti turistiky a cestovného ruchu vítaná
- príjemné vystupovanie a komunikačné schopnosti
- zodpovedný prístup k plneniu pracovných povinností
- užívateľská znalosť práce s PC a internetom
- bezúhonnosť (doklad o bezúhonnosti je výpis z registra trestov nie starší ako 3 mesiace)
- písomná žiadosť o zaradenie do výberu na osobný pohovor
štruktúrovaný životopis s uvedením telefónneho kontaktu a s prehľadom vykonávanej praxe
- úradne overené fotokópie dokladov o získaní vzdelania v anglickom jazyku
a v maďarskom jazyku, doklad o získaní osobitného oprávnenia – napr. certifikát – na
prekladateľskú a tlmočnícku činnosť v zmysle zákona č. 382/2004 Z. z. o znalcoch,
tlmočníkoch a prekladateľoch v znení neskorších predpisov, príp. iné overené oprávnenia
pre vykonávanie prekladateľskej, tlmočníckej alebo sprievodcovskej činnosti v anglickom
jazyku a v maďarskom jazyku (pokiaľ ním uchádzač/ka disponuje),
výpis z registra trestov nie starší ako tri mesiace v čase podania žiadosti
- písomný súhlas uchádzača k použitiu osobných údajov pre účely osobného pohovoru
podľa zákona č. 122/2013 Z. z. o ochrane osobných údajov v znení neskorších
Prihlášku a požadované doklady je potrebné doručiť osobne alebo poštou v zalepenej obálke s označením „Pracovná ponuka – Referent – TIC - NEOTVÁRAŤ“ v termíne najneskôr do 08.12.2017 do 16.00 h.
JUDr. Štefan Szántó
979 01 Rimavská Sobota.
Na osobný pohovor budú pozvaní len tí uchádzači, ktorí spĺňajú požadované kritériá a do určeného termínu k prihláške predložia všetky požadované doklady.
V Rimavskej Sobote, dňa 20.11.2017.
Vyhlásenie voľby hlavného kontrolóra mesta Rimavská Sobota
mesta Rimavská Sobota
Mestské zastupiteľstvo v Rimavskej Sobote
uznesením č. 74/2017 - MsZ zo dňa 19. septembra 2017
v zmysle § 18a ods. 2 zákona SNR č. 369/1990 Zb. o obecnom zriadení
VOĽBU HLAVNÉHO KONTROLÓRA MESTA RIMAVSKÁ SOBOTA,
na deň 19.december 2017.
Voľba hlavného kontrolóra sa uskutoční na zasadnutí
Mestského zastupiteľstva v Rimavskej Sobote.
Požiadavky, ktoré musí spĺňať kandidát na funkciu hlavného kontrolóra
kvalifikačné predpoklady: ukončené minimálne úplné stredné vzdelanie,
vítané je ukončené vysokoškolské vzdelanie – 2. stupeň
vítaná: prax minimálne 5 rokov, znalosť právnych predpisov v oblasti hospodárenia územnej samosprávy, rozpočtových a príspevkových organizácií územnej samosprávy, znalosť maďarského jazyka,
spôsobilosť na právne úkony v plnom rozsahu.
Náležitosti písomnej prihlášky
osobné údaje kandidáta: meno, priezvisko, titul, dátum narodenia, trvalé bydlisko, telefónny kontakt,
výpis z registra trestov nie starší ako tri mesiace ku dňu podania písomnej prihlášky,
štruktúrovaný profesijný životopis s prehľadom doterajšej praxe,
úradne osvedčená kópia dokladu o dosiahnutom najvyššom stupni vzdelania,
úradne osvedčené čestné vyhlásenie o spôsobilosti na právne úkony v plnom rozsahu,
písomný súhlas na spracovanie osobných údajov podľa zákona č. 122/2013 Z. z. o ochrane osobných údajoch a o zmene a doplnení niektorých zákonov za účelom vykonania voľby hlavného kontrolóra mesta Rimavská Sobota,
písomná informácia o tom, či ku dňu podania prihlášky kandidát podniká alebo vykonáva inú zárobkovú činnosť a je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.
Termín, miesto a spôsob odovzdania prihlášok
Kandidáti na funkciu hlavného kontrolóra odovzdajú svoju písomnú prihlášku s prílohami osobne alebo prostredníctvom pošty v termíne do 5.12.2017 do 16.00 h. do podateľne Mestského úradu v Rimavskej Sobote. Rozhodujúci je dátum a čas uvedený na prezentačnej pečiatke Mestského úradu v Rimavskej Sobote.
Prihláška musí byť v danej lehote priamo fyzicky doručená na Mestský úrad v Rimavskej Sobote. Na prihlášky doručené po tomto termíne sa nebude prihliadať.
Písomná prihláška a prílohy musia byť doručené osobne alebo prostredníctvom pošty v zalepenej obálke zreteľne označenej „Voľba hlavného kontrolóra – neotvárať“ na adresu: Mestský úrad, Svätoplukova 389/9, JUDr. Štefan Szántó, prednosta mestského úradu, 979 01 Rimavská Sobota.
Kandidát, ktorého písomná prihláška nebude spĺňať náležitosti ustanovené uznesením MsZ č.74/2017- MsZ zo dňa 19. septembra 2017 nebude zapísaný do zoznamu kandidátov pre voľbu hlavného kontrolóra.
Spôsob vykonania voľby hlavného kontrolóra
Mestské zastupiteľstvo uznesením č.74/2017- MsZ zo dňa 19. septembra 2017 ustanovilo spôsob vykonania voľby hlavného kontrolóra tajným hlasovaním poslancov MsZ v Rimavskej Sobote v zmysle § 18 ods. 3 zákona SNR č. 369/1990 Zb. o obecnom zriadení v znení neskorších predpisov. Samotnému aktu voľby hlavného kontrolóra bude predchádzať prezentácia jednotlivých kandidátov zoradených v abecednom poradí podľa priezviska, v časom rozsahu maximálne do 10 minút.
Termín nástupu do funkcie hlavného kontrolóra a pracovný úväzok
Termín nástupu do funkcie hlavného kontrolóra mesta Rimavská Sobota je
1. február 2018. Jeho funkčné obdobie trvá 6 rokov a začína dňom nasledujúcim po dni skončenia funkčného obdobia predchádzajúceho hlavného kontrolóra. Výkon funkcie je stanovený v rozsahu 100 % pracovného úväzku.
V Rimavskej Sobote, dňa 02.11.2017
Zníženie energetickej náročnosti budov MsÚ Rimavská Sobota
Názov projektu: Zníženie energetickej náročnosti budov MsÚ Rimavská Sobota
Kód ITMS2014+: 310041A734
Prijímateľ: Mesto Rimavská Sobota
Miesto realizácie projektu: NUTS II Stredné Slovensko, Rimavská Sobota
Informácia o dátume začatia a ukončenia realizácie projektu: 07/2017 – 06/2018
Dátum podpisu Zmluvy o poskytnutí NFP s Poskytovateľom: 29.3.2017
Celková výška oprávnených výdavkov: 560 057,50 €
Maximálna výška NFP (95 %): 532 054,63 €
Výška spolufinancovania (5 %): 28 002,88 €
Stručný popis a cieľ projektu:
Cieľom projektu je zníženie energetickej záťaže objektu zateplením fasády, strechy a výmenou výplňových konštrukcií fasády - okná, dvere. Z hľadiska tepelnotechnického sa dodatočným zateplením dosiahne výrazná úspora energie oproti súčasnému stavu. V rámci rekonštrukcie sa prevedie aj rekonštrukcia vykurovacieho systému tak, aby sa týmito opatreniami znížila celková potreba tepla na vykurovanie. Doba realizácie projektu - 12 mesiacov.
34031004004 - A. Zníženie energetickej náročnosti verejných budov
Hlavná aktivita 1 - Rekonštrukcia / objekt č.5
Hlavná aktivita 2 - Rekonštrukcia / objekt č.7
Hlavná aktivita 3 - Rekonštrukcia / objekt č.9
Hlavná aktivita 4 – Ostatné výdavky / Rekonštrukcia kotolne a stavebný dozor
Súbor na stiahnutie Zníženie energetickej náročnosti budov MsÚ Rimavská Sobota.pdf (321.1 kB)
Začala sa vykurovacia sezóna
Pokyny k nakladaniu s objemným a drobným stavebným odpadom
Mesto má zavedený množstvový zber drobných stavebných odpadov. Pôvodca drobných stavebných odpadov je povinný osobne ich odovzdať do zberného dvora oprávneného subjektu Brantner Gemer s.r.o. na adrese Košická cesta č. 344, Rimavská Sobota. Čas vyhradený na príjem takého odpadu je upravený v Čl. 7 VZN č. 135/2016 o spôsobe nakladania s komunálnym odpadom a drobným stavebným odpadom. Odovzdaný drobný stavebný odpad bude odvážený a pôvodcovi bude na základe zistenej hmotnosti tohto odpadu vyrubený poplatok formou rozhodnutia mesta. Za týmto účelom mesto vedie osobitnú evidenciu takto odovzdaného odpadu, v ktorej sa uvedie meno a priezvisko fyzickej osoby, jej bydlisko, číslo občianskeho preukazu a množstvo odovzdaného odpadu v kg. Spoločnosť vykonávajúca zber a prepravu odpadov na území mesta prevezme na zberný dvor drobný stavebný odpad od konkrétnej fyzickej osoby s trvalým alebo prechodným pobytom na území mesta Rimavská Sobota až po preukázaní totožnosti predložením občianskeho preukazu, odvážení tohto odpadu a následnom podpísaní vyplneného „Evidenčného listu drobných stavebných odpadov“, ktorý tvorí prílohu č. 1 tohto nariadenia. Drobný stavebný odpad nemožno odovzdať na cudzí občiansky preukaz.
Upozornenie - reklamné panely, pútače a billboardy
Mesto Rimavská Sobota upozorňuje, že na reklamné panely, pútače a billboardy, ktoré sú majetkom mesta, je zákaz vylepovania plagátov a reklamných materiálov bez predchádzajúcej dohody s mestom. Dodržiavanie tohto zákazu bude kontrolovať mestská polícia a v prípade porušenia zákazu budú vyvodené patričné postihy.
Bezplatné telefónne číslo 0800 222 820 pre občanov
Mesto od 1.10.2011 zriadilo na mestkom úrade bezplatné zelené číslo 0800 222 820, na ktoré môžu občania nahlásiť vedeniu mesta svoje podnety a pripomienky k fungovaniu samosprávy. Na záznamník môžu volajúci zanechať odkaz v trvaní maximálne 1 minúty. Primátor mesta verí, že občania budú túto možnosť využívať a svojimi podnetmi alebo aj kritikou pomôžu zlepšovať činnosť samosprávy.
27189982

References: § 192
 § 25
 § 192
 § 18
 § 18
 Čl. 7